Държавен вестник, бр. 112, 2025 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  112
1. Изисквания към кандидатите  
1.1. Изисквания към кандидатите за входящо минимално образователно и/или 
входящо квалификационно равнище за придобиване на втора и трета степен на 
професионална квалификация съгласно Закона за професионалното образование и обучение 
За придобиване на втора и трета степен на професионална квалификация по 
професията „Хибридни и електрически пътни превозни средства“ от Списъка на професиите 
за професионално образование и обучение, утвърден от министъра на образованието и 
науката със Заповед № РД09-2230 от 09.08.2024 г., изискванията за входящото минимално 
образователно равнище към кандидатите са: 
1.1.1. За придобиване на втора степен на професионална квалификация  
 
за лица, навършили 16 години – завършен първи гимназиален етап.  
1.1.2. За придобиване на трета степен на професионална квалификация 
 
за ученици – завършено основно образование; 
 
за лица, навършили 16 години –  придобито право за явяване на държавни 
зрелостни изпити или завършено средно образование. 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на трета степен на професионална квалификация е 
придобита втора степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1. Втора степен на професионална квалификация по професията  
Придобилите втора степен на професионална квалификация по професията 
„Хибридни и електрически пътни превозни средства“ имат професионални знания, 
компетентности и умения за извършване на дейности по експлоатация, техническо 
обслужване (поддържане) и  ремонт на хибридни и електрически пътни превозни средства.  
Преглеждат за дефекти и установяват необходимостта от настройване и/или 
отстраняване на неизправности в електромеханичните и задвижващи системи на хибридните 
и електрически превозни средства. Монтират, настройват и ремонтират двигатели, скоростни 
кутии, ходова част, спирачни, електрически и други системи на хибридните и 
електрическите пътни превозни средства. Монтират, настройват и ремонтират електрически 
батерии, електромотори, инвертори, зарядни устройства и други компоненти. Заменят и 
поправят дефектни части. Извършват периодично сервизно обслужване. Водят отчетност на 
извършените ремонти и сервизно обслужване. 
Работят със стендове, машини за монтаж и демонтаж, балансиращи машини, 
подемници и специализирани инструменти, електронни тестери и инструменти за работа под 
напрежение. Използват диагностичния софтуер на системите за управление и контрол на 
автомобила, програми за актуализация на софтуера на автомобила, системи за регистриране 
и управление на сервизните операции, техническа документация и ръководства, платформи 
на производителите на хибридни и електрически пътни превозни средства.   
Основният резултат от изпълнението на задълженията им са безопасни и надеждни 
хибридни и електрически пътни превозни средства.  
Завършилите втора степен на професионална квалификация по професията 
„Хибридни и електрически пътни превозни средства“ работят в предприятия за техническо